Siemens Wind Power må nu punge ud med 30.000 og 50.000 kroner for uberettiget afskedigelse af to tidligere kvindelige medarbejdere. De blev fyret i begyndelsen af 2008 hos virksomhedens afdeling i Aalborg. Det var i strid med Hovedaftalen, da virksomheden i 2008 tilbød vikarer i en afdeling fast job og samtidig afskedige de to kvalificerede medarbejdere i en anden afdeling. Det har Afskedigelsesnævnet nu slået fast. De to kvinder arbejdede i Siemens Wind Power, der producerer møllevinger. De blev fyret i begyndelsen af 2008 sammen med en mandlig kollega. Begrundelsen var arbejdsmangel som følge af en omstrukturering i deres afdeling. Men i månederne op til afskedigelsen havde Siemens fastansat et stort antal vikarer i en anden afdeling. Ifølge dommen burde de to kvinder være tilbudt beskæftigelse i den anden afdeling, før man gav stillingerne til vikarer.

Opsummering:
En arbejdsgiver kan ikke fyre fastansatte og samtidig ansætte vikarer. Det viser en sag fra Afskedigelsesnævnet, som har givet to 3F&#39;ere erstatning for uberettiget afskedigelse. Det skriver Fagbladet 3F.